Na zdravie (seriál)

Na zdravie () je americký televízny sitkom, ktorý vysielala americká televízia NBC počas jedenástich sezón od roku 1982 do roku 1993. Seriál má 11 sérií a 270, resp. 275 epizód. 

Námet sitkomu vytvorili James Burrows a bratia Glen a Les Charles. Sitkom sa odohráva v bostonskom bare Cheers, kde sa schádza skupina miestnych, aby tu relaxovala, napila sa, resp. socializovala. Okrem nich v sitkome vystupujú zamestnanci baru a jeho majiteľ Sam Malone, bývalý basebalový hráč a vyliečený alkoholik. Známa je aj titulná pieseň sitkomu „Where Everybody Knows Your Name“, ktorú napísal a naspieval Gary Portnoy. Jej názov sa stal sloganom sitkomu. 

Sitkom získal 28 cien Emmy z vtedy rekordných 117 nominácií. Postava Frasiera Crana, ktorého preslávil vlastný spin-off sitkom (vysielaný v rokoch 19932004, odohrávajúci sa vo Frasierovom rodisku - Seattli), sa po prvý raz objavila v sitkome v tretej sérii (na jeseň 1984) a postupne sa stala pravidelnou postavou sitkomu. V sitkome Frasier sa objavili ako hostia takmer všetky hlavné postavy z Cheersu.

 Postavy 
Pred dokončením a odvysielaním pilotnej epizódy (Give Me a Ring Sometime) v roku 1982, pozostávalo obsadenie zo štyroch zamestnancov Cheersu. Postavy Norma Petersona (pričastého návštevníka baru) ani Cliffa Clavina (poštára a znalca trivialít) ešte nejestvovali. Tieto postavy boli doplnené v revíziách pilotnej epizódy a stali sa jednými z hlavných postáv. 

Vo štvrtej sérii nahradí zosnulého Ernieho „Coacha“ Pantussa (herec Nicholas Colasanto zomrel po tretej sérii) postava Woodyho Boyda, svojského mladíka z Indiany. Frasier Crane sa od tretej série postupne prepracuje na jednu z hlavných postáv. Od šiestej série nahradila Rebecca Howová Diane Chambersovú, ktorej predstaviteľka (Shelley Long) sa rozhodla venovať viac času rodine a filmu. Lilith Sterninová (neskôr Lilith Sterninová-Cranová) sa objaví pôvodne ako postava v jednej epizóde štvrtej série (ako Frasierovo neúspešné rande), od piatej série sa v dôsledku manželstva s Frasierom stane pravidelne sa objavujúcou vedľajšou postavou. 

Postava Herec/Herečka Rola Povolanie Sezóny1 2 3 4 5 6 7 8 9 10 11 Sam Malone Ted Danson majiteľ, barman bývalý basebalista hlavná postava Diane Chambersová Shelley Longová časníčka spisovateľka, vysokoškoláčka hlavná postava   hosť Ernie "Coach" Pantusso Nicholas Colasanto barman bývalý basebalový hráč a tréner hlavná postava†  Carla Tortelliová Rhea Perlmanová čašníčka žena v domácnosti hlavná postava Norm Peterson George Wendt zákazník účtovník, maliar, interiérový dizajnér hlavná postava Cliff Clavin John Ratzenberger zákazník poštár vedľajšia postava  hlavná postava Frasier Crane Kelsey Grammer zákazník psychiater  vedľajšia postava  hlavná postava Woody Boyd Woody Harrelson pomocný barman herec, komunálny politik  hlavná postava Lilith Sterninová (neskôr Sterninová-Cranová) Bebe Neuwirthová zákazníčka psychiatrička  hosť  vedľajšia postava  hlavná postava* Rebecca Howová Kirstie Alleyová biznismenka manažérka  hlavná postava †Nicholas Colasanto zomrel pred dokončením tretej série. Jeho postava zomiera v štvrtej sérii mimo plátna. 
*V jedenástej sérii sa meno herečky Bebe Neuwirthovej objaví na začiatku sitkomu iba ak v danej epizóde vystupuje.

 Externé odkazy 



 Zdroj 

Kategória:Sitkomy USA
Kategória:Televízne seriály z roku 1982